Mittu Romneyu prva pobjeda u trećem pokušaju
Ovaj šezdesetogodišnji kandidat za republikansku predsjedničku nominaciju rođen je u političkoj obitelji, diplomirao je na Harvardu i b
Bivši guverner Massachusettsa Mitt Romney predvodio je republikanske kandidate za predsjedničku nominaciju u saveznim državama Iowa i New Hampshire, međutim, ni u jednoj od njih nije pobijedio. Prvu pobjedu Romey je zabilježio u trećem pokušaju - na primarnim izborima u saveznoj državi Michigan, gdje je odrastao i gdje je jednom njegov otac bio vrlo popularan guverner. Politički analitičari odaju priznanje Romneyevoj energičnoj kampanji, međutim, dodajući da bi njegova mormonska vjera mogla i dalje predstavljati ozbiljnu prepreku na putu u Bijelu kuću. Politički profil Mitta Romneya pripremio je Meredith Buel. Na površini izgleda kao savršeni kandidat za predsjednika Sjedinjenih Država. On je telegeničan, energičan i izgleda kao da uživa susretati prosječne Amerikance na svojim putovanjima. Većina političkih analitičara promatra Romneya kao uglađenog političara i karizmatičnog govornika. Ovaj šezdesetogodišnji kandidat za republikansku predsjedničku nominaciju rođen je u političkoj obitelji, diplomirao je na Harvardu i bivši je kapitalist s imovinom od oko 350 milijuna dolara. Godine 2003. Romey je položio prisegu kao republikanski guverner savezne države Massachusetts, u kojoj Demokratska stranka ima ogromnu nadmoć. Njegova je kampanja oživjela nakon što je uspješno organizirao Zimske olimpijske igre u Salt Lake Cityju, koje su prije njegova dolaska bile zasjenjene jednim korupcijskim skandalom. Romneyev uspješni zaokret u organizaciji Olimpijskih igara učinio ga je popularnom osobom na nacionalnoj razini i pomogao kampanji za guvernera i sadašnjoj predsjedničkoj kampanji. profesor je političkih znanosti na Sveučilištu Virginije. On kaže da je Romney ozbiljni kandidat. "On je najenergičniji kandidat. Ima najteži raspored. Izgleda da radi najnapornije. Najviše to želi. To puno znači u politici nominacije". Mitt Romney rođen je u Detroitu 1947. godine. Sin je Georgea Romneya, bivšeg guvernera savezne države Michigen, koji se neuspješno natjecao za Bijelu kuću. Romney je odgojen kao mormon, čija je crkva poznata kao Crkva Isusa Krista svetaca posljednjih dana. Mormonska vjera i dalje predstavlja svojevrsnu misteriju za mnoge Amerikance. To je vjera koja obuhvaća američke ideale optimizma, napornog rada i skromnosti. Ali, ta vjera zahtjeva i strast za evangelizacijom i tajnim svečanostima u hramovima kao što je krštenje mrtvih, u kojem se živa osoba krsti u ime neke umrle osobe koja nije mormon. Taj se obred ne prakticira u suvremenom kršćanstvu. Ankete pokazuju da 35 posto Amerikanaca kaže kako je manje vjerojatno da bi glasali za mormona predsjedničkog kandidata, a politički analitičar Larry Sabato kaže da je to veliki problem za Romneya. "Liberali se protive mormonima jer je njihova filozofija vrlo konzervativna. Konzervativci se protive mormonima jer ih fundamentalističke vjere smatraju sektom. Dakle, tu ne možete dobiti. To bi moglo značajno nanijeti štetu Romneyevoj kandidaturi". Romney je potomak prvih mormona i strasni je laički čelnik ove crkve. Proveo je dvije godine kao misionar u Europi i kaže kako vjeruje da vjera neće umanjiti njegove izgleda na izborima. "Mislim da ljudi ne ulaze u tumačenje doktrina. Moja me vjera učinila boljim čovjekom". Kad je Mitt Romney bio guverner Massachusettsa pozicionirao se kao umjeren političar, zalažući se za pravo pobačaja, prikupljao glasove homoseksualaca i podržavao ekološke organizacije. Međutim, dok se pripremao za predsjedničku utrku Romney je značajno skrenuo u desno. Dramatično je promijenio stajališta, postajući protivnik prava na pobačaj i kritičar istospolnih brakova. Usvojio je konzervativna stajališta i o drugim društvenim pitanjima. On sam kaže da su njegovi stavovi evoluirali kako je prolazio kroz život. "Nije sve, u što sam vjerovao prije 12 ili 13 godina, isto danas". stručnjak je za predsjedničku američku politiku pri Institutu "Mislim da bi Mitt Romney htio prodrijeti do konzervativne točke u Republikanskoj stranci. Želi se u ovoj izbornoj utrci prikazati kao istinski konzervativac". Što se vanjske politike tiče, Romney podržava pojačavanje američkih snaga u Iraku i oštro kritizira iranske čelnike. Iako nikad nije služio u vojsci, prikazuje sebe kao gorljivog pristašu žena i muškaraca u uniformama. "Kad se radi o jačanju naše vojske, želim dodati još najmanje 100 tisuća vojnika i osigurati im opremu potrebnu na bojišnici kako bi bili sigurni i dobili adekvatnu zaštitu kad se vrate kući". Romneya često u kampanji prati njegova obitelj – supruga Ann s kojom je još od srednjoškolskih dana, njihovih pet sinova i deset unučadi.